**Izziņa par atzinumos sniegtajiem iebildumiem un priekšlikumiem**

|  |
| --- |
| **par** **Ministru kabineta noteikumu projektu "Grozījumi Ministru kabineta 2018.gada 9.janvāra noteikumos Nr.27 "Darbības programmas "Izaugsme un nodarbinātība" 8.2.1.specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi"" un Ministru kabineta noteikumu projektu “Grozījums Ministru kabineta 2018. gada 9. janvāra noteikumos Nr. 26 "Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 02.05.2020., 05.06.2020. | |
| Saskaņošanas dalībnieki | Tieslietu ministrija, Finanšu ministrija | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija | |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 2. Izteikt 7. punktu šādā redakcijā:  "7. Specifiskā atbalsta plānotais kopējais attiecināmais finansējums ir 11 962 758 *euro*, ko veido Eiropas Sociālā fonda finansējums – 10 168 344 *euro* un valsts budžeta līdzfinansējums – 1 794 414 *euro*."  10.Izteikt 25. punktu šādā redakcijā:  "25. Otrajai kārtai pieejamais kopējais attiecināmais finansējums ir 6 674 582 *euro*, ko veido Eiropas Sociālā fonda finansējums – 5 673 395 *euro* un valsts budžeta līdzfinansējums – 1 001 187 *euro*." | **Finanšu ministrija**  Lūdzam precizēt 8.2.1.SAM noteikumu projekta 2.punktu, vārdu “plānotais” aizstājot ar vārdu “pieejamais”. | **Ņemts vērā**  Vienlaikus precizēts finansējuma sadalījums starp finansējuma avotiem, lai nodrošinātu, ka ESF finansējums nepārsniedz 85%. Lai nodrošinātu korektu Eiropas Sociālā fonda finansējuma un valsts budžeta proporciju tiek palielināts 8.2.1.SAM valsts budžeta finansējums par 2 EUR, kas neietekmēs kopējo 8. prioritārā virziena valsts budžeta finansējumu.  Attiecīgi precizēts arī 8.2.1.SAM otrajai kārtai pieejamā kopējā attiecināmā finansējuma apmēra sadalījums starp finansējuma avotiem, lai nodrošinātu, ka ESF finansējums nepārsniedz 85%. | 2. Izteikt 7. punktu šādā redakcijā:  "7. Specifiskā atbalsta **pieejamais** kopējais attiecināmais finansējums ir 11 962 7**60** *euro*, ko veido Eiropas Sociālā fonda finansējums – 10 168 34**5** *euro* un valsts budžeta līdzfinansējums – 1 794 41**5** *euro*."  10. Izteikt 25. punktu šādā redakcijā:  "25. Otrajai kārtai pieejamais kopējais attiecināmais finansējums ir 6 674 582 *euro*, ko veido Eiropas Sociālā fonda finansējums – 5 673 39**4** *euro* un valsts budžeta līdzfinansējums – 1 001 18**8** *euro*." |
|  | 8. Pieejamais kopējais attiecināmais finansējums, lai slēgtu vienošanos vai līgumu par projekta īstenošanu, līdz 2018. gada 31. decembrim ir 10 142 466 euro, ko veido Eiropas Sociālā fonda finansējums – 8 621 096 euro un valsts budžeta līdzfinansējums – 1 521 370 euro. No 2019. gada 1. janvāra atbildīgā iestāde atbilstoši Eiropas Komisijas lēmumam par snieguma ietvara izpildi var ierosināt palielināt pieejamo attiecināmo finansējumu līdz šo noteikumu [7. punktā](https://likumi.lv/ta/id/296515#p7) minētajam plānotajam maksimālajam finansējuma apmēram. | **Finanšu ministrija**  Lūdzam papildināt 8.2.1.SAM noteikumu projektu ar jaunu punktu, kas paredz svītrot Ministru kabineta 2018.gada 9.janvāra noteikumos Nr.27 “Darbības programmas “Izaugsme un nodarbinātība” 8.2.1.specifiskā atbalsta mērķa “Samazināt studiju programmu fragmentāciju un stiprināt resursu koplietošanu” pirmās un otrās projektu iesniegumu atlases kārtas īstenošanas noteikumi” 8.punktu, ņemot vērā, ka tas ir zaudējis aktualitāti, kā arī atbilstoši precizēt anotāciju. | **Ņemts vērā** | **3. Svītrot 8.punktu.**  **Papildināta anotācija.**  Papildus 8.2.1.SAM MK noteikumos tiek svītrots 8.punkts un 8.2.3.SAM MK noteikumos 7.punkts par pieejamo kopējo attiecināmo finansējumu, lai slēgtu vienošanos vai līgumu par projekta īstenošanu, līdz 2018. gada 31. decembrim, ņemot vērā, ka tie ir zaudējuši aktualitāti, jo ierosinātie grozījumi paredz snieguma ietvara (rezerves) finansējuma izmantošanu. |
|  | Izdarīt Ministru kabineta 2018. gada 9. janvāra noteikumos Nr. 26 "Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi" (Latvijas Vēstnesis, 2018, 13. nr.) grozījumu un izteikt 6.punktu šādā redakcijā:  "6. Specifiskā atbalsta plānotais kopējais attiecināmais finansējums ir 18 852 242 *euro*, ko veido Eiropas Sociālā fonda finansējums – 16 024 406 *euro* un valsts budžeta līdzfinansējums – 2 827 836 *euro*." | **Finanšu ministrija**  Lūdzam precizēt 8.2.3.SAM noteikumu projekta grozījumu, vārdu “plānotais” aizstājot ar vārdu “pieejamais”. | **Ņemts vērā**  Vienlaikus precizēts finansējuma sadalījums starp finansējuma avotiem, lai nodrošinātu, ka ESF finansējums nepārsniedz 85%. | 1. Izteikt 6.punktu šādā redakcijā:  "6. Specifiskā atbalsta **pieejamais** kopējais attiecināmais finansējums ir 18 852 242 *euro*, ko veido Eiropas Sociālā fonda finansējums – 16 024 40**5** *euro* un valsts budžeta līdzfinansējums – 2 827 83**7** *euro*." |
|  | 7. Pieejamais kopējais attiecināmais finansējums, lai slēgtu vienošanos vai līgumu par projektu īstenošanu, līdz 2018. gada 31. decembrim ir 18 663 451 euro, ko veido Eiropas Sociālā fonda finansējums – 15 863 933 euro un valsts budžeta līdzfinansējums – 2 799 518 euro. Attiecīgi pēc 2019. gada 1. janvāra atbildīgā iestāde atbilstoši Eiropas Komisijas lēmumam par snieguma ietvara izpildi var ierosināt palielināt pieejamo attiecināmo finansējumu līdz šo noteikumu [6.](https://likumi.lv/ta/id/296514#p6) punktā minētajam plānotajam maksimālajam finansējuma apmēram. | **Finanšu ministrija**  Lūdzam papildināt 8.2.3.SAM noteikumu projektu ar jaunu punktu, kas paredz svītrot Ministru kabineta 2018.gada 9.janvāra noteikumu Nr.26 “Darbības programmas “Izaugsme un nodarbinātība” 8.2.3.specifiskā atbalsta mērķa “Nodrošināt labāku pārvaldību augstākās izglītības institūcijās” īstenošanas noteikumi” 7.punktu, ņemot vērā, ka tas ir zaudējis aktualitāti, kā arī atbilstoši precizēt anotāciju. | **Ņemts vērā** | **2. Svītrot 7.punktu.**  **Papildināta anotācija.**  Papildus 8.2.1.SAM MK noteikumos tiek svītrots 8.punkts un 8.2.3.SAM MK noteikumos 7.punkts par pieejamo kopējo attiecināmo finansējumu, lai slēgtu vienošanos vai līgumu par projekta īstenošanu, līdz 2018. gada 31. decembrim, ņemot vērā, ka tie ir zaudējuši aktualitāti, jo ierosinātie grozījumi paredz snieguma ietvara (rezerves) finansējuma izmantošanu. |
|  | Vispārīgs iebildums | **Finanšu ministrija**  Lūdzam papildināt anotāciju ar informāciju par plānoto 8.2.3.specifiskā atbalsta mērķa “Nodrošināt labāku pārvaldību augstākās izglītības institūcijās” (turpmāk – 8.2.3. SAM) finansējuma atlikuma izlietojumu. | **Ņemts vērā** | **Papildināta anotācija**  Finansējuma pārdales rezultātā vēl atlikušo 8.2.3. SAM finansējuma atlikumu plānots izlietot otrās projektu iesniegumu atlases kārtas īstenošanai augstskolu iekšējās pārvaldības modeļa maiņas ieviešanas atbalstam atbilstoši Ministru kabineta 2020.gada 4.marta rīkojuma Nr. 94 5.punktam[[1]](#footnote-1). |
|  | Vispārīgs iebildums | **Finanšu ministrija**  Lūdzam papildināt anotāciju ar informāciju, vai ierosinātajiem grozījumiem ir ietekme uz 8.2.1.specifiskā atbalsta mērķa “Samazināt studiju programmu fragmentāciju un stiprināt resursu koplietošanu” (turpmāk - 8.2.1.SAM) otrās kārtas un 8.2.3.specifiskā atbalsta mērķa “Nodrošināt labāku pārvaldību augstākās izglītības institūcijās” (turpmāk - 8.2.3.SAM) īstenošanās esošajiem projektiem, ņemot vērā, ka ar noteikumu projektu tiek samazināts 8.2.1.SAM otrās kārtas un 8.2.3.SAM pieejamais finansējums. | **Ņemts vērā** | **Papildināta anotācija**  Finansējuma pārdale neietekmē 8.2.1.SAM otrās atlases kārtā un 8.2.3.SAM īstenošanā esošos projektus - nevienam apstiprinātajam projektam netiek samazināts pieejamais finansējums vai mainīti īstenošanas nosacījumi. |
|  | Vispārīgs iebildums | **Finanšu ministrija**  Ņemot vērā, ka 8.2.1.SAM noteikumu projekts paredz paplašināt sadarbības partneru loku Daugavpils Universitātei un Liepājas Universitātei 8.2.1.SAM pirmās kārtas projektiem, lūdzam papildināt anotāciju (pēc līdzības kā iepriekšējo 8.2.1.SAM MK noteikumu grozījumu anotācijā - Ministru kabineta 2020.gada 28.janvāra noteikumi Nr.52 “Grozījumi Ministru kabineta 2018.gada 9.janvāra noteikumos Nr.27 “Darbības programmas ‘Izaugsme un nodarbinātība” 8.2.1.specifiskā atbalsta mērķa ‘Samazināt studiju programmu fragmentāciju un stiprināt resursu koplietošanu’ pirmās un otrās projektu iesniegumu atlases kārtas īstenošanas noteikumi””) ar skaidrojumu, vai finansējums minētajam sadarbības partnerim atbilst Komercdarbības atbalsta kontroles likuma (turpmāk – KAKL) 5.pantā noteiktajām pazīmēm. Skaidrojam, ka gadījumā, ja sadarbības partnerim - nevalstiskajai organizācijai netiks radīta ekonomiskā priekšrocība (KAKL 5. panta 2. punktā minētā komercdarbības atbalsta pazīme) līdzīgi kā pārējiem sadarbības partneriem šo noteikumu ietvaros, varētu uzskatīt, ka komercdarbības atbalsts netiek piešķirts. | **Ņemts vērā** | **Papildināta anotācija**  Ar 8.2.1.SAM noteikumu projektu 8.2.1. SAM pirmās kārtas ietvaros **komercdarbības atbalsta sniegšana nav paredzēta**. DU un LiepU plānotais jaunais sadarbības partneris - nevalstiskā organizācija, DU un LiepU projektos sadarbosies studiju programmas vienotas komunikācijas, studējošo un skolu piesaistes un atlases nodrošināšanai, kā arī vasaras ievadmācību un profesionālās pilnveides grupu atbalsta īstenošanā, DU un LiepU projektos neplānojot jaunajam sadarbības partnerim projekta īstenošanas personāla izmaksas. Šīs izmaksas jaunajam sadarbības partnerim - nevalstiskajai organizācijai - tiek plānotas LU projektā, kurā sadarbības partneris iesaistīsies ar saviem cilvēkresursiem kā projekta īstenošanas personāls, personālam sedzot vienīgi faktiskās nepieciešamās izmaksas, kas būs pamatotas un pierādamas. Tādējādi nevalstiskajai organizācijai ekonomiskās priekšrocības netiks radītas. Līdz ar to neizpildās visas Komercdarbības atbalsta kontroles likuma 5.pantā minētās valsts atbalsta pazīmes un joprojām tiks īstenots **projekts, kas nav saistīts ar saimnieciskās darbības veikšanu vai nekvalificējas kā komercdarbības atbalsts.** |
|  | 8. Izteikt 19.2. apakšpunktu šādā redakcijā:  "19.2. jauno pedagoģijas studiju programmu aprobācija, tai skaitā pieredzes apmaiņas pasākumi un mērķstipendijas studējošajiem otrā līmeņa profesionālās augstākās izglītības, maģistra vai doktora studiju programmās, kā arī papildu atbalsta pasākumi studējošajiem otrā līmeņa profesionālās augstākās izglītības studiju programmā studiju laikā;". | **Finanšu ministrija**  Lūdzam papildināt anotāciju ar detalizētāku informāciju par 8.2.1.SAM noteikumu projekta 8.punktā ietvertajiem grozījumiem, skaidrojot papildu atbalsta pasākumu studējošajiem otrā līmeņa profesionālās augstākās izglītības studiju programmā atbilstību darbības programmā “Izaugsme un nodarbinātība” noteiktajām 8.2.1.SAM atbalstāmajām darbībām. | **Ņemts vērā** | **Papildināta anotācija**  ES fondu 2014. – 2020.gada plānošanas perioda darbības programmā „Izaugsme un nodarbinātība” (turpmāk – DP) 8.2.1. SAM attiecībā uz pedagoģijas studiju programmām kā vienu no indikatīvajām atbalstāmajām darbībām nosaka pedagoģijas studiju programmu aprobāciju. DP noteiktais iznākuma rādītājs: jauno pedagoģijas studiju programmu skaits, kuru izstrādei un ieviešanai piešķirts Eiropas Sociālā fonda atbalsts, ietver arī jauno darba vidē balstīto studiju programmu (7 apakšprogrammas). Līdz ar to papildu atbalsta pasākumi studējošajiem studiju laikā (vasaras ievadmācību loģistika un atbalsts, pilnveides grupas, mērķstipendijas studējošajiem, prakses vadītāju atlīdzība) iekļaujas atbalstāmajā darbībā “jauno pedagoģijas studiju programmu aprobācija” un tiks īstenoti kā studiju programmas aprobācijas pasākumi 8.2.1. SAM augstskolu projektos.  Paredzot papildu aprobācijas pasākumus studiju programmai, tiks pilotēts tās īstenošanas mehānisms kā pirmajai darba vidē balstītajai studiju programmai augstākajā izglītībā, tai skaitā pārņemot labās prakses piemēru no nodibinājuma “Iespējamā misija”. |
|  | Anotācijas III sadaļa “Tiesību akta projekta ietekme uz valsts budžetu un pašvaldību budžetiem” | **Finanšu ministrija**  Ņemot vērā noteikumu projektos veiktās rezerves finansējuma pārdales, lūdzam aizpildīt anotācijas III sadaļu “Tiesību akta projekta ietekme uz valsts budžetu un pašvaldību budžetiem” atbilstoši MK 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”. | **Ņemts vērā** | **Sk. precizēto anotāciju.** |
|  | Vispārīgs iebildums | **Finanšu ministrija**  Lūdzam izvērtēt iespēju papildināt 8.2.1.SAM noteikumu projektu ar jaunu punktu, paredzot, ka transporta izmaksām ir piemērojami FM metodikās “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” un “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” ietvertie nosacījumi. | **Ņemts vērā**  IZM izvērtēja Finanšu ministrijas piedāvājumu pāriet uz vienas vienības izmaksu standarta likmes piemērošanu transporta izmaksām un iekšzemes komandējumiem un secināja, ka nebūtu lietderīgi 8.2.1.SAM īstenošanā esošajos projektos mainīt pieeju transporta izmaksu un iekšzemes komandējumu izmaksu segšanai, turklāt šīs izmaksu pozīcijas 8.2.1.SAM projektos nav daudz izmantotas. Augstskolas arī nav izrādījušas interesi par vienas vienības izmaksu standarta likmes piemērošanu transporta izmaksām un iekšzemes komandējumiem. Pieejas maiņa prasītu veikt grozījumus 20 projektos, kas radītu papildu administratīvo slogu gan finansējuma saņēmējiem, gan sadarbības iestādei. Līdz ar to tiek saglabāts esošais regulējums transporta izmaksu un iekšzemes komandējumu segšanai. |  |
| **Izglītības un zinātnes ministrijas priekšlikumi** | | | | |
|  | **8.2.1.SAM noteikumu projekts**  5. Izteikt 17.1. apakšpunktu šādā redakcijā:  "17.1. Daugavpils Universitātei – 655 913 *euro* (Eiropas Sociālā fonda finansējums – 557 526,05 *euro* un valsts budžeta līdzfinansējums – 98 386,95 *euro*);".  6. Izteikt 17.4. apakšpunktu šādā redakcijā:  "17.4. Latvijas Universitātei – 2 174 773 *euro* (Eiropas Sociālā fonda finansējums – 1 848 557,05 *euro* un valsts budžeta līdzfinansējums – 326 215,95 *euro*);".  7. Izteikt 17.5. apakšpunktu šādā redakcijā:  "17.4. Liepājas Universitātei – 508 974 *euro* (Eiropas Sociālā fonda finansējums – 432 627,90 *euro* un valsts budžeta līdzfinansējums – 76 346,10 *euro*);". | **Izglītības un zinātnes ministrija**  Saskaņā ar informatīvajā ziņojumā „Darba vidē balstīta studiju programma skolotāju sagatavošanai: īstenošanas nodrošināšana un attīstība” minēto 2020./2021. akadēmiskajā gadā sākotnēji tika plānots, ka no 100 valsts finansētajām studiju (budžeta) vietām LU tiks nodrošinātas ind. 50 studējošajiem, DU- ind. 25 un LiepU- ind. 25 studējošajiem. Studējošo atlases rezultāti uzrāda, ka LU būs 63, DU- 17 un LiepU- 20 studējošie.  Ņemot vērā, ka studējošo skaits ietekmē nepieciešamo mērķstipendiju skaitu, kā arī prakses vadītāju atlīdzību, nepieciešams precizēt LU, DU un LiepU 8.2.1.SAM pirmās kārtas projektiem kopējo pieejamo finansējumu atbilstoši atlasi uzturējušo studentu skaitam studiju programmā katrā no augstskolām. | **Ņemts vērā.**  8.2.1.SAM noteikumu projektā precizēts katrai augstskolai kopējais pieejamais finansējums, ņemot vērā studējošo skaitu studiju programmā.  Atbilstoši precizēta arī anotācija. | 6. Izteikt 17.1. apakšpunktu šādā redakcijā:  "17.1.  Daugavpils Universitātei – 632 850 *euro* (Eiropas Sociālā fonda finansējums – 537 922,50 *euro* un valsts budžeta līdzfinansējums – 94 927,50 *euro*);".  7. Izteikt 17.4. apakšpunktu šādā redakcijā:  "17.4. Latvijas Universitātei – 2 212 250 *euro* (Eiropas Sociālā fonda finansējums – 1 880 412,50 *euro* un valsts budžeta līdzfinansējums – 331 837,50 *euro*);".  8. Izteikt 17.5. apakšpunktu šādā redakcijā:  "17.5. Liepājas Universitātei – 494 560 *euro* (Eiropas Sociālā fonda finansējums – 420 376,00 *euro* un valsts budžeta līdzfinansējums – 74 184,00 *euro*);". |
|  | **8.2.1.SAM MK noteikumi**  41. Sadarbības partneriem izmaksas ir attiecināmas pēc šo noteikumu [32. punktā](https://likumi.lv/ta/id/296515#p32) minēto sadarbības līgumu noslēgšanas, bet ne agrāk kā no vienošanās vai līguma par projekta īstenošanu noslēgšanas dienas. Šo noteikumu [15.](https://likumi.lv/ta/id/296515#p15) punktā minētajam sadarbības partnerim – nevalstiskajai organizācijai – izmaksas ir attiecināmas no 2020. gada 31. janvāra.  **V. Noslēguma jautājums**  48. Grozījumi šo noteikumu [35. punktā](https://likumi.lv/ta/id/296515#p35) par tiešajām attiecināmajām personāla izmaksām piemērojami ar 2018. gada 19. janvāri. | **Izglītības un zinātnes ministrija**  Lai nodrošinātu izmaksu nepārtrauktību 8.2.1.SAM pirmās kārtas projektu ietvaros, 8.2.1.SAM noteikumos nepieciešams paredzēt, ka sadarbības partnerim- nevalstiskajai organizācijai, kā arī finansējuma saņēmējiem - LU, DU un LiepU izmaksas studiju programmas aprobācijas ietvaros plānotajiem papildu atbalsta pasākumiem studējošajiem ir attiecināmas no 2020.gada 1.jūlija. | **Ņemts vērā**  Papildināts 8.2.1.SAM noteikumu projekts ar jauniem punktiem, kā arī papildināta anotācija. | 11. Izteikt 41.punkta ar otru teikumu šādā redakcijā:  „Šo noteikumu [15.](https://likumi.lv/ta/id/296515#p15) punktā minētajam sadarbības partnerim – nevalstiskajai organizācijai – izmaksas **šo noteikumu 19.4.apakšpunktā minētās atbalstāmās darbības īstenošanai** ir attiecināmas no 2020. gada 31. janvāra **un šo noteikumu 19.2.apakšpunktā minētās atbalstāmās darbības īstenošanai – no 2020. gada 1. jūlija**.”.  12. Izteikt V nodaļu šādā redakcijā:  "**V. Noslēguma jautājumi**  48. Grozījumi šo noteikumu [35. punktā](https://likumi.lv/ta/id/296515#p35) par tiešajām attiecināmajām personāla izmaksām piemērojami ar 2018. gada 19. janvāri.  **49. Izmaksas šo noteikumu 19.2. apakšpunktā minētajiem papildu atbalsta pasākumiem studējošajiem otrā līmeņa profesionālās augstākās izglītības studiju programmā studiju laikā šo noteikumu 17.1., 17.4. un 17.5. apakšpunktā minētajiem finansējuma saņēmējiem ir attiecināmas no 2020. gada 1. jūlija."**  **Papildināta anotācija**  Vienlaikus 8.2.1.SAM noteikumos nepieciešams paredzēt, ka sadarbības partnerim- nevalstiskajai organizācijai, kā arī finansējuma saņēmējiem - LU, DU un LiepU izmaksas studiju programmas aprobācijas ietvaros plānotajiem papildu atbalsta pasākumiem studējošajiem ir attiecināmas no 2020.gada 1.jūlija, lai nodrošinātu izmaksu nepārtrauktību. Ierosinātie grozījumi vērtējami kā labvēlīgs risinājums finansējuma saņēmējiem un sadarbības partnerim. |
|  | **Anotācija** | **Izglītības un zinātnes ministrija**  Ņemot vērā nodibinājuma „Iespējamā misija” sniegto informāciju par vasaras ievadmācību norisi, nepieciešams papildināt anotāciju ar papildinošu informāciju. Vasaras ievadmācību ietvaros plānotas teorētiskās mācības divu nedēļu garumā, savukārt trešajā nedēļā plānotas praktiskās mācības, iesaistot skolēnus. Praktisko mācību laikā studējošie mācīsies vadīt nodarbības skolēniem, lai sagatavotos darbam skolā ar 1.septembri. | **Ņemts vērā**  Papildināta anotācija. | **Papildināta anotācija**  Vasaras ievadmācību ietvaros plānotas teorētiskās mācības divu nedēļu garumā, savukārt trešajā nedēļā plānotas praktiskās mācības, iesaistot skolēnus. Praktisko mācību laikā studējošie mācīsies vadīt nodarbības skolēniem, lai sagatavotos darbam skolā ar 1.septembri. Praktiskās mācības nedublēs citās ES fondu atbalsta programmās plānoto atbalsta veidu, ņemot vērā, ka šīm praktiskajām mācībām ir cits mērķis. |
|  | **8.2.3.SAM MK noteikumi**  26. Šo noteikumu 20.4. apakšpunktā minētajai e-risinājumu izveidei, pilnveidei un ieviešanai atbalstāmas šādas darbības:  26.1. augstākās izglītības institūcijas pārvaldības informācijas sistēmas izveide un pilnveide;  26.2. e-koplietošanas risinājumu, e-mācību un digitalizācijas risinājumu, personālvadības e-risinājumu, studentu servisa e-risinājumu un studentu pašnovērtējuma e-risinājumu izstrāde vai pilnveide studiju efektivitātes un kvalitātes paaugstināšanai, koplietošanas risinājumu attīstībai un pārvaldības struktūras stiprināšanai;  26.3. finanšu vadības un grāmatvedības programmatūras iegāde, izveide, funkcionalitātes paplašināšana vai savietošana un lietošanas instruktāža.  30. Šo noteikumu 29.1. apakšpunktā minētās tiešās attiecināmās izmaksas ietver šādas izmaksu pozīcijas:  […]  30.11. e-risinājumu izstrādes, pilnveides un ieviešanas izmaksas, tai skaitā esošo informācijas sistēmu integrēšanas un savienošanas izmaksas šo noteikumu 26.1., 26.2. un 26.3. apakšpunktā minēto atbalstāmo darbību īstenošanai; | **Izglītības un zinātnes ministrija**  Ņemot vērā augstskolu sniegtos priekšlikumus to digitālās veiktspējas stiprināšanai, IZM ierosina 8.2.3.SAM MK noteikumos precizēt atbalstāmās darbības „e-risinājumu izstrāde, pilnveide un ieviešana” skaidrojumu noteikumu 26.punktā un attiecināmo izmaksu „ e-risinājumu izstrādes, pilnveides un ieviešanas izmaksas, tai skaitā esošo informācijas sistēmu integrēšanas un savienošanas izmaksas” skaidrojumu 30.punktā. Vairākas augstskolas norādīja uz nepieciešamību atļaut 8.2.3.SAM projektu ietvaros iegādāties arī tehnisko aprīkojumu attālināta studiju procesa nodrošināšanai un studiju procesa digitalizēšanai. Vienlaikus nepieciešams attiecināt šīs izmaksas no ārkārtējās situācijas izsludināšanas brīža – t.i., no 2020.gada 12.marta, ņemot vērā, ka sākot ar šo brīdi visās augstskolās un koledžās bija nepieciešams nodrošināt attālinātu studiju procesu.  Ierosinātie grozījumi atbilst darbības programmā „Izaugsme un nodarbinātība” iekļautajai 8.2.3.SAM atbalstāmajai darbībai „atbalsts e-risinājumu, t.sk. e-koplietošanas mehānismu un starpinstitūciju sadarbības risinājumu, attīstībai”, kā arī atbilst 8.2.3.SAM mērķim - pilnveidot augstākās izglītības institūciju studiju programmu satura kvalitāti un, efektīvi izmantojot pieejamos resursus, nodrošināt labāku augstākās izglītības institūciju pārvaldību un vadības personāla kompetenču un prasmju paaugstināšanu. | **Ņemts vērā**  Papildināts 8.2.3.SAM noteikumu projekts ar jauniem punktiem, kā arī papildināta anotācija. | 3. Izteikt 26.2. apakšpunktu šādā redakcijā:  "26.2. e-koplietošanas risinājumu, e-mācību un digitalizācijas risinājumu, personālvadības e-risinājumu, studentu servisa e-risinājumu un studentu pašnovērtējuma e-risinājumu izstrāde vai pilnveide studiju efektivitātes un kvalitātes paaugstināšanai, koplietošanas risinājumu attīstībai un pārvaldības struktūras stiprināšanai, **tai skaitā tehniskā aprīkojuma iegāde attālināta studiju procesa nodrošināšanai**;".  4. Izteikt 30.11. apakšpunktu šādā redakcijā:  "30.11. e-risinājumu izstrādes, pilnveides un ieviešanas izmaksas, tai skaitā esošo informācijas sistēmu integrēšanas un savienošanas izmaksas šo noteikumu 26.1., 26.2. un 26.3. apakšpunktā minēto atbalstāmo darbību īstenošanai **un tehniskā aprīkojuma iegāde šo noteikumu 26.2. apakšpunktā minētās atbalstāmās darbības īstenošanai**;".  5. Papildināt noteikumus ar V nodaļu šādā redakcijā:  "**V. Noslēguma jautājums**  51. Grozījumi šo noteikumu 26.2. un 30.11. apakšpunktā piemērojami ar 2020. gada 12. martu."  **Papildināta anotācija**  Papildus, ņemot vērā augstskolu sniegtos priekšlikumus to digitālās veiktspējas stiprināšanai kvalitatīva un pilnvērtīga attālinātā studiju procesa nodrošināšanai, kas palīdzētu augstākās izglītības sektoram stiprināt savu kapacitāti un rīcībspēju Covid-19 izraisītajā situācijā un pēc krīzes, IZM ierosina **8.2.3.SAM MK noteikumos** precizēt atbalstāmās darbības „e-risinājumu izstrāde, pilnveide un ieviešana” skaidrojumu noteikumu 26.punktā un attiecināmo izmaksu „ e-risinājumu izstrādes, pilnveides un ieviešanas izmaksas, tai skaitā esošo informācijas sistēmu integrēšanas un savienošanas izmaksas” skaidrojumu 30.punktā. Vairākas augstskolas ir norādījušas uz nepieciešamību atļaut 8.2.3.SAM projektu ietvaros iegādāties arī tehnisko aprīkojumu attālināta studiju procesa nodrošināšanai un studiju procesa digitalizēšanai (piemēram, video kamera; dators; IT aprīkojums; digitālās platformas izveidei nepieciešamais aprīkojums; tehniskais aprīkojums, kas veicinātu jau esošā tehniskā risinājuma efektīvāku darbību u.c.). Tehniskā aprīkojuma iegādei augstskolas novirzītu projektu ietvaros izveidojušos ietaupījumus, līdz ar to procentuāli tie nebūtu ievērojami ieguldījumi pret kopējām projekta izmaksām un noteikumos nav nepieciešams noteikt procentuālu ierobežojumu šīm izmaksām. Augstākās izglītības institūcijām, iesniedzot projektu grozījumus Centrālajā finanšu un līgumu aģentūrā (turpmāk – CFLA), būs jāsniedz pamatojums, ka tehniskais aprīkojums ir nepieciešams attālināta studiju procesa nodrošināšanai, projekta mērķa sasniegšanai un projekta darbību īstenošanai, kā arī jāsniedz skaidrojums par iegādātā aprīkojuma tālāku izmantošanu un uzturēšanu pēc projekta beigām. Vienlaikus nepieciešams attiecināt šīs izmaksas no ārkārtējās situācijas izsludināšanas brīža[[2]](#footnote-2) – t.i., no 2020.gada 12.marta, ņemot vērā, ka sākot ar šo brīdi visās augstskolās un koledžās bija nepieciešams nodrošināt attālinātu studiju procesu.  Dažādu licenču iegāde(piemēram,ZOOM, Webex, Panopto u.c.) jau šobrīd ir attiecināma esošā 8.2.3.SAM normatīvā regulējuma ietvaros, ja tas atbilst projektā paredzētajām darbībām.  Ierosinātie grozījumi atbilst darbības programmā „Izaugsme un nodarbinātība” iekļautajai 8.2.3.SAM atbalstāmajai darbībai „atbalsts e-risinājumu, t.sk. e-koplietošanas mehānismu un starpinstitūciju sadarbības risinājumu, attīstībai”, kā arī atbilst 8.2.3.SAM mērķim - pilnveidot augstākās izglītības institūciju studiju programmu satura kvalitāti un, efektīvi izmantojot pieejamos resursus, nodrošināt labāku augstākās izglītības institūciju pārvaldību un vadības personāla kompetenču un prasmju paaugstināšanu. |

|  |  |
| --- | --- |
| Atbildīgā amatpersona | (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inese Kalva

Izglītības un zinātnes ministrijas

Struktūrfondu departamenta vecākā eksperte

67047941, [inese.kalva@izm.gov.lv](mailto:inese.kalva@izm.gov.lv)

1. Pieejams: <https://likumi.lv/ta/id/313034-par-konceptualo-zinojumu-par-augstskolu-ieksejas-parvaldibas-modela-mainu> [↑](#footnote-ref-1)
2. Ministru kabineta 2020. gada 12. marta rīkojums Nr. 103 „Par ārkārtējās situācijas izsludināšanu” [↑](#footnote-ref-2)